CELEX: 32017D0674
Language: et
Date: 2017-04-03 00:00:00
Title: Nõukogu otsus (EL) 2017/674, 3. aprill 2017, millega määratakse kindlaks Rotterdami konventsiooni osaliste kaheksandal konverentsil Euroopa Liidu nimel võetav seisukoht seoses muudatustega teatavate rahvusvaheliselt kaubeldavate ohtlike kemikaalide ja pestitsiidide suhtes kohaldatavat eelnevalt teatatud nõusoleku protseduuri käsitleva Rotterdami konventsiooni III lisas

8.4.2017   
            
            
               ET
            
            
               Euroopa Liidu Teataja
            
            
               L 97/29
            
         NÕUKOGU OTSUS (EL) 2017/674,
   3. aprill 2017,
   millega määratakse kindlaks Rotterdami konventsiooni osaliste kaheksandal konverentsil Euroopa Liidu nimel võetav seisukoht seoses muudatustega teatavate rahvusvaheliselt kaubeldavate ohtlike kemikaalide ja pestitsiidide suhtes kohaldatavat eelnevalt teatatud nõusoleku protseduuri käsitleva Rotterdami konventsiooni III lisas
   EUROOPA LIIDU NÕUKOGU,
   võttes arvesse Euroopa Liidu toimimise lepingut, eriti selle artikli 192 lõiget 1 ja artikli 207 lõiget 3 koostoimes artikli 218 lõikega 9,
   võttes arvesse Euroopa Komisjoni ettepanekut
   ning arvestades järgmist:
   
               (1)
            
            
               Liit kiitis nõukogu otsusega 2006/730/EÜ (1) heaks teatavate rahvusvaheliselt kaubeldavate ohtlike kemikaalide ja pestitsiidide suhtes kohaldatavat eelnevalt teatatud nõusoleku protseduuri käsitleva Rotterdami konventsiooni (edaspidi „Rotterdami konventsioon“). Rotterdami konventsioon jõustus 24. veebruaril 2004.
            
         
               (2)
            
            
               Rotterdami konventsiooni rakendatakse liidus Euroopa Parlamendi ja nõukogu määrusega (EL) nr 649/2012 (2).
            
         
               (3)
            
            
               Selleks et tagada importivatele riikidele kaitse Rotterdami konventsiooni alusel, on vajalik toetada Rotterdami konventsiooni allorgani kemikaalide hindamise komitee soovitust lisada Rotterdami konventsiooni III lisasse karbofuraan, karbosulfaan, krüsotiilasbest, lühiahelalised klooritud parafiinid, kõik tributüültina ühendid, triklorofoon, fentioon (üliväikses koguses toodetavad (ultra low volume, ULV) valmistised, milles on toimeainet vähemalt 640 g/l) ning vedelvormid (emulgeeruv kontsentraat ja lahustuv kontsentraat), milles leidub parakvaatdikloriidi vähemalt 276 g/l, millele vastab parakvaatioonide sisaldus vähemalt 200 g/l. Kõnealused ained on liidus juba keelatud või on nende kasutamine rangelt piiratud ja seepärast kohaldatakse nende suhtes Rotterdami konventsiooni nõuetest rangemaid ekspordinõudeid.
            
         
               (4)
            
            
               Rotterdami konventsiooniosaliste konverentsi kaheksandal kohtumisel võetakse eeldatavasti vastu otsused Rotterdami konventsiooni III lisa kavandatud muudatuste kohta. Liit peaks kõnealuseid muudatusi toetama,
            
         ON VASTU VÕTNUD KÄESOLEVA OTSUSE:
   Artikkel 1
   Euroopa Liidu nimel võetav seisukoht Rotterdami konventsiooniosaliste konverentsi kaheksandal kohtumisel on, et liit toetab teatavate rahvusvaheliselt kaubeldavate ohtlike kemikaalide ja pestitsiidide suhtes kohaldatavat eelnevalt teatatud nõusoleku protseduuri käsitleva Rotterdami konventsiooni (3) III lisa muudatuste vastuvõtmist seoses karbofuraani, karbosulfaani, krüsotiilasbesti, lühiahelaliste klooritud parafiinide, kõigi tributüültina ühendite, triklorofooni, fentiooni (üliväikses koguses toodetavad (ULV) valmistised, milles on toimeainet vähemalt 640 g/l) ning vedelvormidega (emulgeeruv kontsentraat ja lahustuv kontsentraat), milles leidub parakvaatdikloriidi vähemalt 276 g/l, millele vastab parakvaatioonide sisaldus vähemalt 200 g/l.
   Artikkel 2
   Käesolev otsus jõustub selle vastuvõtmise päeval.
   
      Luxembourg, 3. aprill 2017
      
         
            Nõukogu nimel
         
         
            eesistuja
         
         R. GALDES
      
   
   
      (1)  Nõukogu 25. septembri 2006. aasta otsus 2006/730/EÜ teatavate rahvusvaheliselt kaubeldavate ohtlike kemikaalide ja pestitsiidide suhtes kohaldatavat eelnevalt teatatud nõusoleku protseduuri käsitleva Rotterdami konventsiooni Euroopa Ühenduse nimel sõlmimise kohta (ELT L 299, 28.10.2006, lk 23).
   
      (2)  Euroopa Parlamendi ja nõukogu 4. juuli 2012. aasta määrus (EL) nr 649/2012 ohtlike kemikaalide ekspordi ja impordi kohta (ELT L 201, 27.7.2012, lk 60).
   
      (3)  ELT L 63, 6.3.2003, lk 29.